钦定古今图书集成/方舆汇编/职方典/第1125卷 > 《揉篮井说》徐行
## 钦定古今图书集成/方舆汇编/职方典/第1125卷 > 《揉篮井说》徐行

井以揉篮名，取其色也。其说见于黄帝《正统》云：凿井
而饮，色如揉篮。按《易》：井冽寒泉食，则非寒冽之类不
可食矣，揉篮即其义也。然《笔谈》曰：“瘴水乌脚不敢饮，
饮则病瘴。”昔亦有梅花图者，坠于瘴，没顶乃出，举体
尽黑，自谓必死，而夙病竟为之尽除。此类，又不知其
为何也？岂非水色之有篮有乌者耶？乃《图经》又载：“黄
山东峰朱砂泉，春水点茶，色微红”，又非水之色有定
者。欤揉篮亦犹是也。今崇之揉篮水味清洁，果不同
于他水。至云其水昔曾作染，则村俗不稽之谈耳。